લિવ-ઈન રિલેશનશિપ એટલે એક પાત્ર પોતાના મનગમતા પાત્ર સાથે એક જ છત નીચે લગ્ન સંસ્થામાં બંધાયા વગર રહે તે ઘટના. આ સંજોગને “ઘટના” કહેવા પાછળનું મુખ્ય કારણ બંનેના કુટુંબ છે. જરૂરી નથી કે આ બાબતે બંને પક્ષોની અથવાતો સમાજની મંજૂરી મળી હોય. “સમાજ”, આ શબ્દનો જો અર્થ સમજવા કે સમજાવવા જઈએ તો એ શબ્દ વિષેની કેટકેટલી ગેરસમજણો સામે આવી જાય. ખાસ કરીને પુખ્ત વયના મનુષ્યોને આ શબ્દ એક યા બીજી રીતે સતત સતાવતો રહે છે.